**sessió 3 RECORDEU QUE AIXÒ ÉS UN LLIURAMENT PER PERSONA, NO PER FER EN GRUP.**

**NOTA: els que heu fet cada treball no cal que contesteu les preguntes del vostre treball**

09.- Privacitat al núvol.

* Si fossis un centre com la UPC, creus que seria més segur davant atacs de ramsomware tenir les dades a una companyia com les estudiades o a un CPD *on-premises*? Perquè?
* Com garanteixen les companyes estudiades la protecció de les teves dades?
* Sempre queda la “sospita” al posar les dades de la teva empresa i els teus clients en mans d’una d’aquestes empreses al núvol, que no facin servir aquesta informació per profit propi. Posa un exemple d’una companyia/ negoci/ institució/ servei que MAI posaríeu al núvol (i el tindríeu on-premises) i un altre exemple d’un que no sembli problemàtic de posar al núvol.

10.- Vulnerabilitats del núvol.

* Quines són les vulnerabilitats més habituals dels que t’has de preocupar si tens el teu propi CPD (on premises) i dels que et pots despreocupar si estàs al núvol?
* De totes les coses que pots fer per prevenir aquestes vulnerabilitats, indica les dues que per tu serien les més importants si fossis el responsable dels serveis que té UPC al núvol.
* Reflexió: si tens la teva empresa al núvol, cal un CISO? Quines funcions tindria?

11.- Digital Services Act (DSA).

* Descriu amb les teves pròpies paraules (i en 4 línies com a molt) quin problema resol (o intenta resoldre) la DSA.
* Un gran poder implica una gran responsabilitat. Penseu que aquestes plataformes tenen el deure de vetllar pels usuaris (per exemple, verificant informacions o vetant discursos d’odi) o la llibertat està per sobre de tot? (no és fàcil de contestar, ni hi ha respostes correctes, només vull que reflexioneu).
* Una altra de reflexió: a la xarxa sembles anònim enfront d’altres usuaris, però les companyies coneixen perfectament qui ets. Si vosaltres tinguéssiu la capacitat de decidir, prohibiríeu els bots orientats a donar informació fake per influir en l’opinió pública (com les votacions del brexit o les eleccions als EUA)? Denunciaríeu davant les autoritats, i per iniciativa pròpia, les persones amb discurs d’odi, intent de manipulació o que difonen falsedats? (encara que sigui semblant és una pregunta molt diferent a l’anterior)

12.- Seguretat.

* Què fa un software tipus SIEM (Security Information and Event Management)? Quin tipus d’atac pot prevenir?
* Què penses que és el més important davant els atacs de ramsomware, la prevenció o garantir la recuperació? Raona la resposta.
* Reflexió: potser no he insistit prou en la importància de tenir un pla de contingència. ÉS IMPRESCINDIBLE. Escriu en poques línies com pots convèncer a un CEO que no entén d’informàtica la necessitat de tenir un pla de contingència.